มีเพศสัมพันธ์กัน วันที่25-28 กุมภาพันธ์ กินยาคุมฉุกเฉิน4เม็ด มีการหลั่งใน วันที่ 4 มีนาคมมีเลือดคล้ายประจำเดือนออกมาจากช่องคลอด ร่วมกับการปวดท้องน้อยนิดๆ ตอนนี้วันที่6 มีนาคมเลือดเริ่มหายไป แต่ยังมีอาการปวดท้องน้อยอยู่ จะท้องไหมคะ ? ปกติรอบเดือนมาวันที่ 20 ของทุกเดือนค่ะ ถ้าท้องทำแท้งได้ใช่ไหมคะ
สวัสดีค่ะ หากได้ทานยาคุมฉุกเฉินไปในช่วงวันที่ 25-28 ก.พ. แล้ววันที่ 4-6 มี.ค. ได้มีเลือดออกมา โดยที่ไม่ใช่ช่วงวันที่ที่ประจำเดือนควรจะมา เลือดดังกล่าวก็น่าจะเกิดจากผลของยาคุมฉุกเฉินได้ค่ะ ส่วนอาการปวดท้องน้อย ก็เป็นอาการที่พบร่วมขณะที่มีเลือดออกได้ ทั้งนี้ การที่มีเลือดออก ก็แสดงว่า ไม่ได้มีการตั้งครรภ์เกิดขึ้น แต่หากจะให้แน่นอน อาจต้องลองตรวจหาการตั้งครรภ์ดูหลังจากที่มีเพศสัมพันธ์ไปแล้วประมาณ 2 สัปดาห์ด้วยค่ะสำหรับประจำเดือนในรอบต่อไป ก็อาจมาช้ากว่าปกติได้ โดยอาจมาในช่วงวันที่ 4 เม.ย. ไปแล้วค่ะหากจะมีเพศสัมพันธ์บ่อยๆ ก็ไม่ควรใช้ยาคุมฉุกเฉินเป็นประจำ เพราะจะมีผลต่อการทำงานของรังไข่ ทำให้มีเลือดออกผิดปกติ และประจำเดือนมาผิดปกติได้ อีกทั้งประสิทธิภาพของยาคุมฉุกเฉินก็ไม่ถือว่าดีมากนักเมื่อเทียบกับวิธีอื่นๆ เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ซึ่งวิธีเหล่านี้ จะช่วยป้องกันการตั้งครรภ์ได้มากกว่า 99% ในขณะที่ยาคุมฉุกเฉินจะช่วยป้องกันการตั้งครรภ์ได้ประมาณ 58%-95% ค่ะ